[image: ]                                                                   [image: ]


Prilog 3

CILJEVI LOKALNE RAZVOJNE STRATEGIJE LAG-A „PODRAVINA“ ZA RAZDOBLJE 2023.-2027. GODINE, UKLJUČUJUĆI I DODANU VRIJEDNOST

	OC: Integriran razvoj lokalne zajednice  
	Općim ciljem postiže se jačanje ukupne lokalne zajednice u svrhu poboljšanja života stanovnika i privlačenja posjetitelja. Općim ciljem poboljšavaju se uvjeti za gospodarski rast i razvoj, zaštita okoliša, diverzifikacija mogućnosti zapošljavanja te ukupan život stanovnika u svrhu kapitalizacije svih razvojnih resursa i integracije lokalne zajednice. 

	SC1: Jačanje konkurentnosti i održivosti gospodarstva 
	Ovim ciljem postiže se jačanje konkurentnosti i održivosti gospodarskih razvojnih dionika, s naglaskom na dionike u poljoprivredi, preradi i turizmu te drugim nepoljoprivrednim djelatnostima, u svrhu povećanja dodane vrijednosti proizvoda i usluga koji se baziraju na tradiciji područja.  

	
	
	SC2: Povećanje kvalitete života stanovnika i prepoznatljivosti područja
	Ovim ciljem postiže se povećanje kvalitete života stanovnika i doživljaja posjetitelja područja, uz očuvanje tradicionalnih vrijednosti, očuvanje i održivo korištenje baštine, umrežavanje dionika i jačanje kapaciteta te socioekonomske inkluzije, u svrhu stvaranja jedinstvene destinacije.   




OC: Integriran razvoj lokalne zajednice  
Područje LAG-a „PODRAVINA“, kao i drugi ruralni prostori RH, karakterizira depopulacija koja utječe na stagnaciju i pad gospodarskih aktivnosti. Ovim općim ciljem LAG želi doprinijeti postizanju Specifičnog cilja 8 SP ZPP-a: „Promicanje zapošljavanja, rasta, rodne ravnopravnosti, uključujući sudjelovanje žena u poljoprivredi, socijalne uključenosti i lokalnog razvoja u ruralnim područjima, uključujući kružno biogospodarstvo i održivo šumarstvo“ te doprinijeti postizanju Općeg cilja 3 ZPP-a: „Jačanje socioekonomske strukture ruralnih područja“  kao i cilju 5. Kohezijske politike EU: „Europa bliža građanima poticanjem održivog i integriranog razvoja svih vrsta područja i lokalnih inicijativa“ te horizontalnoj razvojnoj politici EU-Dugoročnoj viziji za ruralna područja. LAG će, ovim ciljem, doprinijeti jačanju, umrežavanju te otpornosti u razvoju lokalne zajednice kako bi odgovorio na izazove s kojima se suočava. LAG će doprinos ovom cilju ostvariti putem zelene i digitalne tranzicije, inovativnih i pametnih rješenja u ruralnim područjima te korištenjem vlastitih razvojnih resursa i potencijala te time, odgovoriti na prioritetne razvojne potrebe područja. Ovim ciljem želi se doprinijeti općem socioekonomskom razvoju putem jačanja gospodarstva, prvenstveno poljoprivrede i nepoljoprivrednih djelatnosti malih gospodarskih subjekata, posebno onih koje su vezane za identitet lokalne zajednice. Ovim ciljem LAG doprinosi jačanju kapaciteta lokalnih razvojnih dionika, njihovoj integraciji, umrežavanju i inkluziji svih društvenih skupina te doprinijeti razvoju zaštite okoliša u cjelini uz očuvanje i promociju nasljeđa i jačanje zajedničkog prostornog identiteta područja. 

SC1: Jačanje konkurentnosti i održivosti gospodarstva
Ovim specifičnim ciljem LAG izravno doprinosi socioekonomskoj održivosti područja, pri čemu je naglasak na ključne razvojne sektore, poljoprivrednu proizvodnju i preradu te turizam i tradicionalne proizvode i usluge koje, radi smanjenja broj stanovnika i njegova starenja sve više postaju nedostupne u ruralnim prostorima. Ovim ciljem LAG želi potaknuti suradnju i umrežavanje gospodarskih subjekata te podizanje opće klime potpore poduzetništvu i jačanje njegova značaja za ukupan razvoj svih stanovnika. Ovim ciljem izravno se postiže i jačanje lokalne poduzetničke tradicije kao dijela identiteta prostora koji je oduvijek svoj rast i razvoj zasnivao na vlastitim razvojnim snagama i resursima. Ovim ciljem će se doprinijeti promociji i jačanju zapošljavanja i samozapošljavanja posebno mlađe i aktivne populacije te osoba iz osjetljivih društvenih skupina. Ovim ciljem izravno se želi doprinijeti zelenoj i digitalnoj tranziciji te pružiti potpora uvođenju novih i inovativnih tehnologija i metoda, koje će ujedno očuvati i održivo koristiti razvojne resurse i jačati otpornost gospodarstva na klimatske promjene i utjecaje globalizacije. 

SC2: Povećanje kvalitete života stanovnika i prepoznatljivosti područja
Ovim ciljem izravno se postiže povećanje valorizacije, očuvanja i održivog korištenja razvojne resursne osnove, kulturno-povijesne i prirodne baštine, uz razvoj ruralne društvene i komunalne infrastrukture neophodne za povećanje kvalitete života u području LAG-a kao i doživljaja posjetitelja. Razvijena infrastruktura osnovni je preduvjet za zadržavanje i privlačenje stanovnika, posebno mladih. Ovim ciljem izravno se postiže i suradnja te jačanje kapaciteta sektorskih i međusektorskih razvojnih dionika, inkluzija osjetljivih skupina društva, povećanje umrežavanja, prijenosa dobre prakse, znanja i vještina posebno vezanih uz očuvanje tradicijskih vrijednosti područja. Ovim ciljem izravno se doprinosi jačanju marketinga lokalnih proizvoda i usluga, stvaranju raznolikih sadržaja i ponude te promociji i jačanju identiteta područja kao jedinstvene destinacije. 


2. Doprinos dodanoj vrijednosti LEADER-a koju LAG planira postići očitovat će se prvenstveno kroz potporu inovacijama (inovativnim pristupima) te poticanju sektorske i međusektorske suradnje (partnerski projekti), kao i jačem uključivanju osjetljivih društvenih skupina.  Inovacija je horizontalna tema koja prožima cijeli LRS i provedbu LEADER-a u cjelini. Svrha LRS je stvoriti adekvatno okruženje koje će omogućiti potporu promicanju inovacija i inovativnih aktivnosti/projekata. Operacija odnosno projekt ima inovativne značajke na lokalnoj razini ako rezultira uvođenjem nove aktivnosti ili novog proizvoda ili nove/inovativne metode ili usluge na lokalnoj razini (ukupno područje LAG-a). Doprinos inovativnim i pametnim rješenjima u selima ujedno je i jedan od kriterija doprinosa provedbi koncepta Pametnih sela. 
Osnovni elementi primjene inovativnosti odnosno inovativnih značajki u lokalnom kontekstu sukladno članku 31. stavku 2. (d) Uredbe (EU) br. 2021/1060. za potrebe primjene u kriterijima odabira projekata (operacija) temelje se na:
· projektnim partnerstvima koja donose međusektorsku ili sektorsku suradnju različitih dionika u iznalaženju rješenja za razvojne potrebe područja LAG-a (partnerski projekti); 
· potporom društvenim (socijalnim) inovacijama koje dovode do novih proizvoda i usluga kojima se rješavaju potrebe opće zajednice područja LAG-a, poput: 
· inovativnih pristupa i modernih ekoloških praksi u području zaštite okoliša i prirode kao i implementacije aktivnosti biogospodarstva (bioekonomije) 


· novih metoda i pristupa prijenosu znanja u području inovativne proizvodnje lokalne hrane i drugih lokalnih proizvoda, informatičkih tehnologija, drugih aktivnosti područja, te u razvoju turizma 
· društvenih inovacija koje razvijaju nove oblike i načine uključivanja osjetljivih skupina društva 
· tehnoloških i netehnoloških inovacija usmjerenih na nove tehnologije i metode koje omogućuju povećanje otpornosti na klimatske promjene, digitalizaciju i zelenu tranziciju.

U svrhu jačanja doprinosa dodanoj vrijednosti LEADER-a u elementu poboljšanja rezultata i učinaka politike putem načela kriterija odabira prednost će imati projekti (operacije) „zajedničkog korisnika“ te oni kojima se ostvaruje „zajednički interes“. Zajedničkim korisnikom u smislu provedbe intervencija LRS smatraju se gospodarska udruženja (zadruge, klasteri i dr.), organizacije civilnog društva ili javno-pravna tijela te pravne osobe (ustanove i/ili poduzeća u većinskom javnom vlasništvu). Zajedničkim korisnikom smatra se i provedba zajedničkih projekata, odnosno, ako se projekti (operacije) provode u sektorskom ili međusektorskom partnerstvu. 
Partnerskim projektom smatra se projekt u kojem više korisnika (projektnih promotora) sudjeluje u provedbi projekta (operacije) u jednoj intervenciji LAG-a. Pri tomu, prije podnošenja Zahtjeva za potporu, projektni partneri moraju imati sklopljen Sporazum o međusobnoj suradnji kojim se ujedno definira glavni partner (nositelj projekta) te u kojem su jasno definirane i razgraničene aktivnosti i zadaće projektnih partnera. Također, svi korisnici (projektni partneri) moraju ispunjavati uvjete prihvatljivosti za intervenciju LAG-a za koju prijavljuju zajednički projekt (zajedničku operaciju). 
Projekt odnosno operacija ima Zajednički interes, provodi li ga Zajednički korisnik i/ili ako je u kolektivnom interesu članova Zajedničkog korisnika i opće javnosti odnosno od dobrobiti za opću zajednicu. Takav projekt (operacija) treba biti više od zbroja pojedinačnih interesa članova Zajedničkog korisnika. 

U okviru ove intervencije, uz doprinos inovativnosti, izravno i značajno, doprinosi se i sljedećim elementima: 
•socijalnom (društvenom) kapitalu, putem projektnih aktivnosti koje se odnose na socijalnu (društvenu) interakciju stanovnika i/ili aktivnosti produbljivanja solidarnosti, empatije prema ranjivim skupinama, jačanje kohezije zajednice (inkluzija) i/ili jačanje kapaciteta lokalnih razvojnih dionika i/ili očuvanje kulturnih (tradicijskih) vrijednosti područja i/ili na jačanje zajedničkog identiteta/prepoznatljivosti područja
 • lokalnom upravljanju putem broja projekata i broja novih korisnika koji do sada nisu provodili projekte financirane iz LEADER-a, putem projektnih aktivnosti koje se odnose na promotivne aktivnosti i medijske objave o projektima. 
• rezultatima i učincima politike putem partnerskih projekata i/ili putem aktivnosti jačanja kapaciteta dionika o političkim strategijama EU-a (Zeleni plan, digitalna tranzicija i sl.) i/ili aktivnosti potpore izvrsnosti i/ili jačanja razmjene znanja i vještina lokalnih razvojnih dionika i/ili jačanja volontiranja. 


Različitost intervencije u odnosu na nacionalnu razinu, osim gore navedenoga, očituje se u potpori maloj ruralnoj infrastrukturi sukladno specifičnim potrebama lokalne zajednice, suradnji i umrežavanju te projektima kojima se ostvaruje dodana vrijednost LEADER-a.

